শ্রীলংকার চেয়েও এগিয়ে বাংলাদেশ!
এশিয়ার ক্রিকেট খেলুড়ে দলগুলোর মধ্যে ভারত, পাকিস্তান, শ্রীলংকার পরেই বিবেচনা করা হয় বাংলাদেশকে। তবে প্রথম তিনটি দল বিশ্বকাপ জয়ের স্বাদ পেলেও এখন ফাইনালে খেলার সুযোগ পায়নি টাইগাররা। 







তবে এই হতাশার মধ্যেও ভালো খবর হল ২০১৫ সালের পর থেকে ওয়ানডে ম্যাচে জয়ের দিক থেকে এশিয়ার শীর্ষ চার দলের মধ্যে ভারত, পাকিস্তানের পরই অবস্থান বাংলাদেশের। ১৯৯৬ সালের বিশ্বকাপ জয়ী শ্রীলংকার চেয়েও এগিয়ে টাইগাররা। 




২০১৫ সাল থেকে এ পর্যন্ত ৮১টি ওয়ানডে ম্যাচ খেলেছে বাংলাদেশ। এই সময়ে মাশরাফি বিন মুর্তজার নেতৃত্বে ৪২টিতে জয় পেয়েছে টাইগাররা। ৩৬টিতে পরাজিত হলেও রেজাল্ট হয়নি ৩ ম্যাচে। 
এই সময়ে এশিয়ার অন্যতম শক্তিশালী দল ভারত খেলেছে ১১৮টি ওয়ানডে। তার মধ্যে ৭৬টিতে জয় পেয়েছে তারা। হেরেছে ৩৭ ম্যাচে। ড্র করেছে দুটিতে, আর ৩ ম্যাচে কোনো রেজাল্ট হয়নি। 
এই সময়ে পাকিস্তান খেলেছে ৯৮টি ওয়ানডে, জয় পেয়েছে ৪৬টিতে আর হেরেছে ৪৯টিতে। ৩টি ম্যাচে কোনো রেজাল্ট হয়নি। 
অন্যদিকে শ্রীলংকা ২০১৫ সালের পর থেকে খেলেছে ১১৩ ম্যাচ। তারা জিতেছে ৩৯টিতে আর হেরেছে ৬৭ ম্যাচে। ৬ খেলায় কোনো রেজাল্ট হয়নি। একটি ম্যাচে ড্রয়ে মীমাংসা হয়। 
সর্বমোট ওয়ানডের হিসেবে এশিয়ার ক্রিকেট খেলুড়ে দলগুলোর মধ্যে সবচেয়ে বেশি ৯৮৭টি  ম্যাচ খেলছে ভারত। তারা জিতেছে ৫১৩ ম্যাচ।
প্রতিবেশী দেশ পাকিস্তান খেলেছে ৯২৭ ম্যাচ। ১৯৯২ সালের বিশ্বকাপ জয়ী পাকিস্তান সবমিলে ৪৮৬টি ম্যাচে জয় পেয়েছে। শ্রীলংকা ৮৫৪ ম্যাচ খেলে জয় পেয়েছে ৩৯১টিতে।
আর বাংলাদেশ ১৯৮৬ সাল থেকে গত ৩৪ বছরে ওয়ানডে ম্যাচ খেলেছে মাত্র ৩৭৬টি। তার মধ্যে জয় পেয়েছে ১২৮টিতে, হেরেছে ২৪১ ম্যাচে। রেজাল্ট হয়নি ৭টিতে।

এশিয়ার ক্রিকেট খেলুড়ে দলগুলোর মধ্যে ভারত, পাকিস্তান, শ্রীলংকার পরেই বিবেচনা করা হয় বাংলাদেশকে। তবে প্রথম তিনটি দল বিশ্বকাপ জয়ের স্বাদ পেলেও এখন ফাইনালে খেলার সুযোগ পায়নি টাইগাররা।